Ritratt: Caleb Woods / Unsplash .td_uid_2_60829c87cdf72_rand.td-a-rec-img{text-align:left}.td_uid_2_60829c87cdf72_rand.td-a-rec-img img{margin:0 auto 0 0} Din il-ġimgħa għalqet il-Konsultazzjoni Pubblika għall-Istrateġija Nazzjonali għall-Awtiżmu. Fi żmien ta' tliet ġimgħat kien hemm rispons minn 185 persuna ġejjin minn faxex differenti tas-soċjetà, inkluż NGOs, għaqdiet governattivi, ġenituri u persuni li jaħdmu fil-qasam tal-awtiżmu, bil-maġġoranza tagħhom iressqu kritika kostruttiva. Fi stqarrija l-Ministru għall-Inklużjoni u l-Kwalità tal-Ħajja qal li r-rispons għal din l-istrateġija kien wieħed b'saħħtu ħafna. Is-sottomissjonijiet inkludew punti fosthom dwar: Il-kwistjoni tat-terapiji meħtieġa u l-ħtieġa għal aktar inizjattivi li jappoġġjaw lill-ġenituri Ikun hemm iżjed iffukar fuq il-parteċipazzjoni ta' persuni fuq il-firxa wiesgħa ta' awtiżmu fl-isport u f'attivitajiet għal waqt il-ħin liberu Aċċessibilità għall-edukazzjoni kif ukoll inklużjoni sħiħa tat-tfal L-iżvilupp ta' indikaturi analitiċi meta tiġi implimentata l-istrateġija Li l-proċess jiġi rivedut b'mod indipendenti mill-esperti Filmat: "It-tifel beda jsawwat" – għalliema; "Għajtet ma' ibni bl-awtiżmu" – omm "Id-dijanjosi taffettwa individwu għall-bqija ta' ħajtu" Din il-ġimgħa f'intervista fuq Newsbook.com.mt, esperti fl-awtiżmu, Andrea Saliba u Nigel Camilleri, saħqu għall-bżonn ta' iżjed riżorsi umani, partikolarment terapisti u psikologi. Huma spjegaw ukoll kif dijanjosi tal-awtiżmu fi tfal iżgħar mill-età ta' ħames snin hemm iżjed ċans li tirriżulta fi dijanjosi skorretta. Skont l-esperti, dan jitfa' ħafna pressjoni fuq sistema tas-saħħa li diġà hija magħfusa. Nigel Camilleri spjega li Malta timxi mal-linji gwida tal-Unjoni Ewropea fejn isir screening lit-tfal ta' 18-il-xahar, imma qal li m'hemmx evidenza li din hija xi ħaġa li għandha ssir. Camilleri, konsulent psikjatriku, sostna li l-aħjar il-proċess biex issir dijanjosi, jsir iżjed tard fil-ħajja, biex tagħti ċans lill-moħħ jiżviluppa. Minn naħa tagħha Andrea Saliba, spjeċjalista fil-psikjatrija tat-tfal u l-adoloxxenti sostniet li barra minn Malta sabu li terz tad-dijanjosi t'awtiżmu fi tfal taħt l-età ta' ħames snin kienu riżultati pożittivi foloz. Hi qalet li d-dijanjosi taffettwa individwu għall-bqija ta' ħajtu, u għalhekk għandha ssir minn tim ta' speċjalisti f'affarijiet relatati, imma differenti. Filmat: M'għandhiex issir dijanjosi t'awtiżmu fi tfal iżgħar minn 5 snin – esperti Id-dokument finali se jgħaddi għand il-Kabinett F'laqgħa li għamlet mal-Kunsill Konsultattiv għall-Awtiżmu, il-Ministru għall-Inklużjoni u l-Kwalità tal-Ħajja Julia Farrugia Portelli fissret kif il-pass li jmiss hu li l-Ministeru jgħarbel is-sottomissjonijiet li saru biex ikun irfinut id-dokument finali għall-konsiderazzjoni tal-Kabinett. Ic-Chairperson tal-Kunsill Konsultattiv għall-Awtiżmu Dr Alistair De Gaetano qal li fix-xogħol tal-Kunsill huwa importanti li wieħed jiffoka fuq il-kunċett ta' 'empowerment' kif imsemmi fl-Att għall-Awtiżmu u fl-istrateġija. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60829c87ce245_rand.td-a-rec-img{text-align:left}.td_uid_3_60829c87ce245_rand.td-a-rec-img img{margin:0 auto 0 0}